Yinyoga med boldmassage - Forløb i Roskilde
2025-08-28 17:00 - 2025-12-02 18:30 (Europe/Berlin) | Ro’s Kilde Helsecenter, Vindingevej 34E, Roskilde, 4000, Danmark
VIL DU GERNE HAVE:

en bedre søvn
en bedre fordøjelse
mere overskud
mere mobilitet og bevægelighed især i fødder, ankler og hofter
mindre stress
færre spændinger
færre smerter
mere ro

Så giv dig selv dette forløb med yinyoga og opnå om ikke andet så i hvert fald nogle af ovennævnte ting – for som du ved “Rom blev ikke bygget på en dag”, men du er i gang.
Ud over yinyoga vil vi også massere dine skuldre, ryg og lænd med bolde, som sammen med yinyogaen vil hjælpe din krop til at slippe spændinger og give dig større bevægelsesfrihed.
På dette forløb underviser jeg i den mere aktive yinyoga, også kaldet Yinpower®️, som skaber plads og mere mobilitet i din krop.
Yinpower®️ er yinyoga med saft og kraft, med sekvenser som skaber forandringer, som vil kunne mærkes også selv om vi kun taler om et forløb på nogle måneder. Og måske får du sat skub i en ny god vane?
Yinpower®️ styrker dit fundament – også i overført betydning.
Yinpower®️ skaber plads i både krop og sind. Plads til at være endnu mere dig!

Alle kan være med, også selv om du aldrig har dyrket Yinpower før.

Jeg glæder mig til vi ses!
Kærligst Christina

DET PRAKTISKE
Hvornår
Hver torsdag fra 17.00 til 18.30.
Forløbet starter den 28. august 2025 og løber frem til og med den 18. december 2025.
Vær opmærksom på, at der er ikke yoga den 18. september og forløbet er derfor på i alt 16 gange.
Hvor
Ro’s Kilde Helsecenter, Vindingevej 34E
Hvad koster det at være med?
Hele forløbet på 16 gange koster 1.955 kr.
Hvis du ikke har mulighed for at deltage alle 16 torsdage, kan du også vælge at købe 12 gange, som du kan lægge, som det passer dig.
Klippekort til 12 gange koster 1.740 kr.
Dette er et samlet forløb, og det er ikke muligt at købe enkelte gange.
Tilmelding
Forløbet er fuldt booket.
Tilmelding/afmelding til de enkelte klasser
Hvis du har tilmeldt dig hele forløbet på 16 gange, skal du ikke gøre mere. Du er automatisk tilmeldt alle 16 gange og skal bare møde op.
Hvis du har tilmeldt dig forløbet med et klippekort, skal du huske at tilmelde dig de enkelte klasser via holdplanen på min hjemmeside. Dette skal du gøre senest 2 timer før selve klassen starter, men du kan med fordel gøre det på en gang, hvis du allerede nu ved, hvilke dage du ikke kan deltage.
Har du tilmeldt dig en klasse, men ikke kan deltage alligevel, skal du huske at afmelde dig klassen senest 2 timer før klassen starter. Glemmer du dette, vil det blive betragtet, som du har deltaget i klassen, og dit klip vil være brugt på klassen.

Fordybelsesdag - yinyoga, restorativ yoga og yoga nidra
2025-09-07 09:30 - 2025-12-07 13:30 | Yoga i Valby, Skolegade 2A, Valby, 2500, Danmark
SELVFORKÆLELSE ☯ FORDYBELSE ☯ RO
Vælg mellem den 7. september, 2. november eller 7. december. Eller vær med alle dage 😉

Riv 4 timer ud af kalenderen og forkæl dig selv, din krop og dit nervesystem med denne workshop.
Du får en skøn eftermiddag med både den powerfulde udgave af yinyoga, den skønne restorative yoga og ekstra fordybelse med yoga nidra.
Alle 3 yogaformer er med til at berolige dit nervesystem, men på hver deres måde.

I den powerfulde yinyoga arbejder du mere aktivt uden af få så meget sved på panden. Stillingerne er rolige og langsomme, hvor bl.a. tiden i stillingen og vejrtrækningen er med til at stilne dit sind. Som ekstra bonus giver yinyoga også bedre mobilitet, en bedre søvn og formindsker stress og uro.
Læs mere her om yinpower yoga.
Efter yinyogaen sætter vi tempoet endnu mere ned, når du skal nyde den restorative yogas magiske ro. Du vil både finde ro i krop og sind, når du bliver ”puttet” i de afslappende restorative stillinger. Læs mere her om restorativ yoga.
Hele workshoppen afsluttes med en lang og skøn yoga nidra, som vil bringe dit nervesystem helt i ro, så du kan tage hjem med et stort smil på læberne og en krop, som føles som født på ny. Læs mere her om yoga nidra.
Mellem de forskellige yogaformer vil dine smagsløg blive forkælet med lidt sødt, frugt og en kop the 💖.
Vi skal nyde denne eftermiddag i de skønne lokaler hos Yoga i Valby. Der findes her oceaner af puder, tæpper, blokke og alt hvad hjertet begærer af udstyr, som kan bringe dig i den restorative yogahimmel.

Jeg glæder mig til at give dig muligheden for at mærke, hvad kombinationen af disse 3 yogaformer kan gøre for din krop og sind.
Kærligst Christina 💖

DET PRAKTISKE:
Hvornår:
Søndag d. 7. september fra kl. 9.30 til 13.30
Søndag d. 2. november fra kl. 9.30 til 13.30
Søndag d. 7. december fra kl. 9.30 til 13.30
Hvor:
Yoga i Valby, Skolegade 2A, 2500 Valby
Pris pr. dag:
610 kr. inkl. the, frugt og lidt sødt
Tilmelding:
Workshoppen gennemføres ved minimum 6 deltagere.
Du tilmelder dig dagen den 7. september her
Du tilmelder dig dagen den 2. november her
Du tilmelder dig dagen den 7. december her
Tilmelding kræver, at du opretter en profil i mit bookingsystem.
Tilmeldingen er bindende og beløbet refunderes ikke, hvis du skulle blive forhindret i at deltage. Ved aflysning af workshoppen refunderes det fulde beløb.
